CELEX: 62017CN0645
Language: da
Date: 2017-11-20 00:00:00
Title: Sag C-645/17: Anmodning om præjudiciel afgørelse indgivet af Landgericht Frankfurt am Main (Tyskland) den 20. november 2017 — Emirates Airlines — Direktion für Deutschland mod Aylin Wüst og Peter Wüst

26.3.2018   
            
            
               DA
            
            
               Den Europæiske Unions Tidende
            
            
               C 112/7
            
         Anmodning om præjudiciel afgørelse indgivet af Landgericht Frankfurt am Main (Tyskland) den 20. november 2017 — Emirates Airlines — Direktion für Deutschland mod Aylin Wüst og Peter Wüst
   (Sag C-645/17)
   (2018/C 112/10)
   Processprog: tysk
   
      Den forelæggende ret
   
   Landgericht Frankfurt am Main
   
      Parter i hovedsagen
   
   
      Sagsøger: Emirates Airlines — Direktion für Deutschland
   
      Sagsøgte: Aylin Wüst og Peter Wüst
   
      Præjudicielle spørgsmål
   
   
               1)
            
            
               Skal artikel 5, stk. 3, i Rådets forordning (EF) nr. 261/2004 (1) af 11. februar 2004 fortolkes således, at en midlertidig lukning af en lufthavn som følge af et flyuheld under landing udgør en usædvanlig omstændighed?
            
         
               2)
            
            
               Såfremt det første spørgsmål skal besvares bekræftende:
               Skal artikel 5, stk. 3, i Rådets forordning (EF) nr. 261/2004 af 11. februar 2004 fortolkes således, at en midlertidig lukning af en lufthavn også udgør en usædvanlig omstændighed, når det uheldsramte fly hørte til flåden i det luftfartsselskab, der hævder, at en forsinkelse af en flyvning som følge af lufthavnslukningen skyldes en usædvanlig omstændighed?
            
         
               3)
            
            
               Såfremt det andet spørgsmål skal besvares bekræftende:
               Skal artikel 5, stk. 3, i Rådets forordning (EF) nr. 261/2004 af 11. februar 2004 fortolkes således, at også såfremt det uheldsramte fly hørte til flåden i det luftfartsselskab, som hævder, at en forsinkelse af en flyvning som følge af lufthavnslukningen skyldes en usædvanlig omstændighed, må en forsinkelse på tre timer eller mere i forhold til ankomsttidspunktet anses for at »skyldes« denne usædvanlige omstændighed?
            
         
      (1)  Europa-Parlamentets og Rådets forordning (EF) nr. 261/2004 af 11.2.2004 om fælles bestemmelser om kompensation og bistand til luftfartspassagerer ved boardingafvisning og ved aflysning eller lange forsinkelser og om ophævelse af forordning (EØF) nr. 295/91 (EUT 2004, L 46, s. 1).